সম্প্রতি সংবাদমাধ্যমকে দেওয়া এক সাক্ষাৎকারে সৃজিত বললেন, তিনি নীতিপুলিশ নন। তাঁর ছবিতে রাজা মহেন্দ্রকুমার চৌধুরী পুরোটাই খারাপ, বা পুরোটাই ভালো, এমনও নয়। এক একটি গানের অনেকগুলো স্তর থাকে, বিশেষ করে রবীন্দ্রনাথের গানে তো বটেই। তারই মধ্যে একটা স্তর তিনি বেছে নিয়েছেন। মহিলাদের প্রতি কোনও পুরুষের দুর্বলতা থাকা মানেই যে তিনি পুরোটাই খারাপ, এটা কখনওই হতে পারে না। আবার সন্ন্যাসী হলে তিনি পুরোটাই সাধুপুরুষ, এমনও নয়। মহেন্দ্রকুমার আর পাঁচজনের মতই রক্তমাংসের একটি মানুষ। তাঁর দোষ, গুণ, সবই আছে। তিনি রাজার চরিত্রের ভালমন্দ বিচার করেননি বলেই ছবিটা জনপ্রিয় হয়েছে, দাবী সৃজিতের।